स्मार्ट सिटी की पीएमयू के लिए चार कंपनियों ने दी प्रजेंटेशन
}कमेटी चेक करेगी नंबर
चंडीगढ़ | स्मार्टसिटी चंडीगढ़ की प्रोजेक्ट मैनेजमेंट यूनिट को लेकर शुक्रवार को चार कंपनियां (आईकॉम एशिया कंपनी लिमिटेड गुरुग्राम, इगिस इंटरनेशनल एसए गुरुग्राम, रॉयल हासकोनिंग डीएचवी नीदरलैंड और टाटा कंसल्टिंग इंजीनियर लिमिटेड) ने 20 नंबर की प्रजेंटेशन दी।
प्रजेंटेशन निगम कमिश्नर की अध्यक्षता वाली कमेटी के सामने दी। इनमें आई कॉम और इगिस की अच्छी प्रजेंटेशन रही, जबकि राॅयल और टाटा कंपनी की इनसे कम रही। अगले सप्ताह कंपनियों की ओर से सबमिट किए कागजों के 80 नंबर में से जुड़ेंगे। इन्हें भी इसी कमेटी के सामने रखा जाएगा। इनमें से 75 नंबर लेने वाली कंपनी ही फाइनेंशियल बिड क्वालिफाई कर सकेगी। इनमें लोएस्ट रेट कोट करने वाली प्रोजेक्ट मैनेजमेंट यूनिट स्थापित करेगी। स्मार्ट सिटी चंडीगढ़ की ओर से पीएमयू के लिए बिड मांगी गई थी। इन कंपनियों की ओर से सबमिट किए गए कागजों के 80 नंबर में से पहचान होगी। इसे जॉइंट कमिश्नर मनोज खत्री की अध्यक्षता वाली कमेटी चेक करेगी।
कमेटी सोमवार और मंगलवार को कागजों के नंबर चेक करेगी। इनमें कंपनी के अनुभव के 20 नंबर , कंपनी के प्रोजेक्ट में एक्सपर्ट रखने, उनकी क्वालिफिकेशन और अनुभव के 40 नंबर और (मेथेडोलॉजी) काम करने की तकनीक या तरीके के 20 नंबर होंगे। इन नंबरों का आंकलन कमेटी करेगी। रिपोर्ट बनाकर निगम कमिश्नर की अध्यक्षता वाली कमेटी के समक्ष रखेगी। वही इसमें से नंबरों को फाइनल सेप देगी। किस कंपनी को कितने नंबर लगेंगे या नहीं। कौन सी कंपनी 75 नंबर से नीचे रह गई। वह फाइनेंशियल बिड से बाहर होगी। इनमें से जिस कंपनी के ज्यादा नंबर रहेंगे। और उसके प्रोजेक्ट मैनेजमेंट यूनिट की कॉस्ट दूसरी कंपनियों से कम है। उसे टेंडर अलॉट हो सकता है। कंपनी अपने एक्सपर्ट के जरिए प्रोजेक्ट के एस्टीमेट बनाकर टेंडर काल करवाएगी। कंपनी के काम करवाने में निगम और प्रशासन के इंजीनियरिंग विभाग की कोई दखलबाजी नहीं होगी।
hin_Deva hin_Deva hin_Deva hin_Deva hin_Deva